**În atenția avocaților stagiari, cursanți INPPA, care susțin examenul de absolvire a INPPA**

Proba scrisă a examenului de absolvire a Institutului Național pentru Pregătirea și Perfecționarea Avocaților, sesiunea noiembrie 2018 va avea loc duminica 25 noiembrie, în următoarele locuri:

**INPPA – structura centrală**

**Corpul M al**[**Universităţii Titu Maiorescu**](http://www.utm.ro/facultatea-de-drept-bucuresti/contact/)**(Calea Văcăreşti nr. 189, sector 4)**

**INPPA – Centrul teritorial Brașov**

Facultatea de Drept a Universității Transilvania Brașov – corpul T, Bdul Eroilor nr. 25, Brașov

**INPPA – Centrul teritorial Cluj-Napoca**

Universitatea Creștină Dimitrie Cantemir, Facultatea de Drept din Cluj-Napoca, str. Burebista nr.2, Cluj-Napoca

**INPPA – Centrul teritorial Craiova**

Facultatea de Drept a Universității din Craiova, Calea București nr. 107D, Craiova

**INPPA – Centrul teritorial Galaţi**

Baroul Galați, incinta Tribunalului Galati, str. Brăilei, nr. 153, Galaţi

**INPPA – Centrul teritorial Iaşi**

Universitatea „Alexandru Ioan Cuza”, Bdul Carol I nr. 11, Iași

**INPPA – Centrul teritorial Timişoara**

Facultatea de Drept a Universităţii de Vest Timişoara, Bdul Eroilor, Nr. 9A, Timişoara

**Examenul începe la ora 10.00 a zilei de 25.11.2018**

**Candidaţii se vor prezenta la sala de examen OBLIGATORIU la ora 9.00 cu actul de identitate.**

Actele de identitate acceptate sunt cartea/buletinul de identitate, adeverinţa provizorie de identitate (în caz de pierdere a cărţii/buletinului de identitate), paşaportul sau permisul de conducere, prezentate în original şi aflate în termen de valabilitate; copii de pe acestea sau alte documente nu vor putea fi luate în considerare.

**Candidaţilor le este interzis accesul în sala de examen cu genţi, poşete, tipărituri, telefoane mobile şi orice fel de alte aparate electronice.**

**Este strict interzis accesul în clădire cu mijloace electronice de comunicare sau de informare, sau care permit comunicarea sau informarea, indiferent de natura acestora (telefoane mobile, pda-uri, tablete, notebook-uri, ceasuri inteligente etc.).**

Potrivit Hotărârii nr.525 din 01.09.2012 a Consiliului U.N.B.R. privind adoptarea Regulamentului examenului de absolvire al I.N.P.P.A., atât la proba orală (colocvii) cât și la proba scrisă este permisă consultarea ca material documentar a Codurilor, fără a fi comentate sau adnotate, a recursurilor în interesul legii pronunțate de Î.C.C.J., a hotărârilor prealabile ale Î.C.C.J. pentru dezlegarea unor probleme de drept, a minutelor Curții Constituționale a României, hotărâri CEDO precum și a legislației având în vedere tematica pentru fiecare disciplină fără a fi comentată sau adnotată cu practică judiciară sau comentarii, cât și a deciziilor interpretative ce se regăsesc în legislația profesiei de avocat.  
Sunt permise sublinieri ale Codurilor, legislației printate, etc., care nu aduc însă informații noi sau adnotări.